CELEX: 62010TN0302
Language: el
Date: 2010-07-15 00:00:00
Title: Υπόθεση T-302/10: Προσφυγή της 15ης Ιουλίου 2010 — Crocs κατά ΓΕΕΑ — Holey Soles και Partenaire Hospitalier International (Απεικόνιση υποδήματος)

25.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/19
            
         Προσφυγή της 15ης Ιουλίου 2010 — Crocs κατά ΓΕΕΑ — Holey Soles και Partenaire Hospitalier International (Απεικόνιση υποδήματος)
   (Υπόθεση T-302/10)
   ()
   2010/C 260/26
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Crocs, Inc. (Delaware, ΗΠΑ) (εκπρόσωπος: I. R. Craig, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικοι ενώπιον του τμήματος προσφυγών: Holey Soles Holdings Ltd (Βανκούβερ, Καναδάς) και Partenaire Hospitalier International (La Haie Foissière, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τρίτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 26ης Μαρτίου 2010 στην υπόθεση R 9/2008-3,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σχέδιο ή υπόδειγμα του οποίου ζητείται να κηρυχθεί η ακυρότητα: Το υπ’ αριθ. 257001-0001 (υποδήματα).
   
      Δικαιούχος του κοινοτικού σχεδίου ή υποδείγματος: Η προσφεύγουσα.
   
      Αιτούντες την κήρυξη της ακυρότητας του κοινοτικού σχεδίου ή υποδείγματος: Οι αντίδικοι ενώπιον του τμήματος προσφυγών.
   
      Απόφαση του τμήματος ακυρώσεως: Κήρυξη της ακυρότητας του κοινοτικού σχεδίου ή υποδείγματος.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Η προσφεύγουσα ισχυρίζεται ότι η προσβαλλόμενη απόφαση αντιβαίνει στα άρθρα 7, παράγραφος 1, και 6, παράγραφος 1, του κανονισμού (ΕΚ) 6/2002, του Συμβουλίου, καθόσον το τμήμα προσφυγών κακώς εφάρμοσε τις διατάξεις των εν λόγω άρθρων και οδηγήθηκε σε εσφαλμένα συμπεράσματα σε σχέση με τον καινοτόμο ή εξατομικευμένο χαρακτήρα του κοινοτικού σχεδίου ή υποδείγματος και σε σχέση με τη λειτουργία του από τεχνική άποψη.